Scarlett Johanssonová

Scarlett Johanssonová (; * 22. november 1984, New York, New York, Spojené štáty) je americká herečka a speváčka. Od roku 2018 je najlepšie platenou herečkou sveta. Niekoľkokrát sa objavila v rebríčku Celebrity 100 magazínu "Forbes". Jej filmy celosvetovo zarobili 14,3 miliardy dolárov. Je držiteľkou viacerých ocenení vrátane Tony Award a BAFTA Award, či dvoch nominácií na Academy Awards (Oscars) a piatich na Zlatý glóbus. 
Narodila sa a vyrastala v Manhattane v New Yorku. Odmalička ašpirovala na hereckú kariéru. Už v detstve sa objavila v hre na Off-Broadwayi. V roku 1994 debutovala vo filme "North" (1994) a do povedomia verejnosti sa dostala vďaka filmom "Manny &amp; Lo" (1996), "Zaklínač koní" ("The Horse Whisperer"; 1998) a Prízračný svet ("Ghost World"; 2001). V roku 2003 účinkovala v romantickej dráme "Stratené v preklade (Lost in Translation)", za ktorú získala Filmovú cenu BAFTA pre najlepšiu herečku v hlavnej úlohe (BAFTA Award for Best Actress in a Leading Role) a vo filme "Dievča s perlou (Girl with a Pearl Earring)." Za tieto filmy bola nominovaná na Zlaté glóbusy ako aj za stvárnenie tínedžerky v dráme "Pieseň lásky samotárky" ("A Love Song for Bobby Long"; 2004) a psychologický triler "Hra osudu" ("Match Point"; 2005). V roku 2006 sa objavila vo filme "Dokonalý trik (The Prestige)" a v roku 2008 v dráme "Vicky Cristina Barcelona", kedy tiež vydala svoj debutový štúdiový album "Anywhere I Lay My Head". V roku 2009 vydala druhý štúdiový album s názvom "Break Up" (2009), oba albumy boli umiestnené v rebríčku "Billboard" 200.
V roku 2010 debutovala na Broadwayi v hre "A View from the Bridge", za ktorú získala Cenu Tony pre najlepšiu herečku vo vedľajšej úlohe muzikálu (Tony Award for Best Featured Actress in a Musical) a tiež stvárnila Black Widow v Marvel Cinematic Universe, konkrétne vo filme "Iron Man 2". Ďalej účinkovala vo filmoch "Ona" ("Her"; 2013), "Pod kožou" ("Under the Skin"; 2013), "Lucy" (2014) a "Ghost in the Shell" (2017). Za stvárnenie slobodnej matky v Nacistickom Nemecku v satire "Jojo Rabit" (2019) a herečky, ktorá prechádza rozvodom v dráme "Marriage Story" (2019), získala pozitívnu kritiku a 2 nominácie na Academy Award. 
Ako verejná osobnosť je Johanssonová prominentnou podporovateľkou značiek a podporuje rôzne charitatívne organizácie. Viaceré médiá ju označili za sex symbol Hollywoodu. Od roku 2008 do roku 2011 bola vydatá za kanadského herca Ryana Reynoldsa a od roku 2014 do roku 2017 s francúzskym podnikateľom Romainom Dauriacom, s ktorým má dieťa.
Detstvo.
Scarlett Ingrid Johansson sa narodila v Manhattane. Jej otec, Karsten Olaf Johansson, je architekt pochádzajúci z Kodane v Dánsku a jeho otec Ejner Johansson bol historikom umenia, scenáristom a filmovým režisérom so švédskym pôvodom. Scarlettina matka, Melanie Sloanová, Newyorčanka, pracovala ako producentka. Pochádza z rodiny Aškenázskych Židov pôvodom z Poľska a Ruska. Jej rodné meno bolo Schlambergová a Scarlett sa považuje za židovku. Má staršiu sestru Vanessu, ktorá je tiež herečka, staršieho brata Adriana a brata dvojča, Huntera. Má tiež staršieho nevlastného brata Christiana z otcovho prvého manželstva. Johanssonová má americké a dánske občianstvo.